11. teden

6. razred (25. maj do 29. maj 2020)

 V tem tednu imamo 4 ure slovenščine, ker je v četrtek EKO dan.

V tem tednu boste kar precej brali (JUHUHU), zato si poiščite udoben prostor, da bo delo bolj prijetno.

1. ura tega tedna

 Pred branjem besedila ogovorite na naslednja vprašanja. Odgovore zapišite v zvezek.

  **VPRAŠANJA:**

a) Ali imaš kakšen vzdevek? Ali ga imajo tvoji prijatelji, sošolci?

b) Kakšni so običajno takšni priimki: duhoviti, zanimivi, žaljivi, nesmiselni, neumni …?

c) Kako se osebe odzivajo na takšne vzdevke: se ob tem zabavajo, jih to jezi, postanejo nasilne …?

 Ko boste to storili, odprite **berila** in poiščite besedilo **Pavleta Zidarja, SPUŽVA**. Sledi tiho branje besedila.

Po branju si odgovori na naslednje vprašanje.

 a) Kakšen vtis je naredilo besedilo nate: ti je bilo všeč, si se ob njem spomnil na kakšen dogodek iz lastnega življenja, ti ni bilo všeč, ker …?

Nato zapiši v zvezek naslov **(Pavle Zidar: Spužva; odlomek iz knjige *Glavne osebe na potepu*) in ilustriraj spužvo**.

 2. ura tega tedna

Odlomek še enkrat preberi in **odgovori s celimi stavki na vprašanja. Vprašanj ni potrebno prepisovati v zvezek.**

a) Zakaj so otroci svojo učilnico imenovali pralni stroj?

b) Kaj naj bi bilo »centrifugiranje«?

c) Kakšno mnenje je imela o vsem tem učiteljica?

d) Kaj jim je od časa do časa popestrilo pouk? Zakaj so otroci dolgo žalovali?

e) Kako se je učiteljice Ane Koren prijelo ime Spužva?

f) Napiši, kako je zaradi učiteljičinega vzdevka novi sošolec Branko zabredel v neroden položaj?

g) O čem je potem razmišljal deček z vzdevkom Konj in zakaj mu je bilo hudo?

h) V kateri osebi je Pavle Zidar napisal pripoved o spužvi?

i) Zakaj v besedilu prevladujejo kratke povedi in premi govor?

3. ura tega tedna

RAZMISLI IN REŠI NALOGO. POMAGAJ SI Z BERILOM.

**1. Kaj pomenijo naslednje besede? Poveži jih z ustreznimi razlagami.**

farovž *strm cevast prostor*

centrifugiranje *župnišče*

arest *ožemanje in sušenje z vrtenjem*

jašek *zapor*

pogruntati *ugotoviti*

koprena *izmišljeno ime*

psevdonim *tančica*

**2. V katerem razredu se dogaja ta prizor? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Iz besedila izpiši stavek, ki to dokazuje.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**3. Naštej vse osebe, ki nastopajo v besedilu.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. Kdo je pripovedovalec zgodbe?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5. Kaj lahko bralec iz besedila razbere o značaju pripovedovalca?**

**6. Kaj pomeni, da ga je tovarišica gledala, kakor da je zares spravljen v kozarcu? Pojasni s svojimi besedami.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

4. ura tega tedna

**Še enkrat glasno preberi odlomek (lahko staršem, bratu, sestri, ...).**

V tem tednu nama slikajte odgovore na vprašanja (2. ura tega tedna) in nama jih pošljite:

6. a: mzmagaj@gmail.com 6.b: mirjam.lapanja1@guest.arnes.si